A4-0128/98

Πρόταση οδηγίας του Συμβουλίου που αφορά την τροποποίηση των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 69/208/ΕΟΚ, 70/457/ΕΟΚ, 70/458/ΕΟΚ περί εμπορίας σπόρων τεύτλων προς σπορά, σπόρων προς σπορά κτηνοτροφικών φυτών, σπόρων δημητριακών προς σπορά, σπόρων γεωμήλων προς φύτευση, σπόρων προς σπορά ελαιούχων και κλωστικών φυτών και σπόρων προς σπορά κηπευτικών και περί του κοινού καταλόγου ποικιλιών καλλιεργουμένων φυτικών ειδών [COM(97)0403 - C4-0459/97 - 97/0217(CNS)]

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

ΑΡΘΡΟ 1, ΠΑΡΑΓΡΑΦΟΣ 2

Άρθρο 2, παράγραφος 3, στοιχείο i), σημείο γ) (οδηγία 66/400/ΕΟΚ)

>Αρχικό κείμενο>

γ) έχουν λάβει επίσημη άδεια από την υπηρεσία πιστοποίησης των σπόρων προς σπορά του εν λόγω κράτους μέλους[semigr ]

>Κείμενο μετά την ψηφοφορία στο ΕΚ>

γ) έχουν λάβει επίσημη άδεια

και έχουν ορκισθεί από την υπηρεσία πιστοποίησης των σπόρων προς σπορά του εν λόγω κράτους μέλους[semigr ]

(Το άρθρο 2 των οδηγιών 66/401/ΕΟΚ, 66/402/ΕΟΚ και 69/208/ΕΟΚ τροποποιείται αναλόγως.)

(Τροπολογία 2)

ΑΡΘΡΟ 1, ΠΑΡΑΓΡΑΦΟΣ 2

Άρθρο 2, παράγραφος 3, στοιχείο iii) (οδηγία 66/400/ΕΟΚ)

>Αρχικό κείμενο>

iii) μέρος της καλλιέργειας των σπόρων θα ελεγχθεί από επίσημους επιθεωρητές.

>Κείμενο μετά την ψηφοφορία στο ΕΚ>

iii) μέρος της καλλιέργειας των σπόρων θα ελεχθεί από επίσημους επιθεωρητές.

Το επίπεδο των επισήμων ελέγχων θα διατηρηθεί στο τρέχον επίπεδο του 10% για τις αυτογονιμοποιούμενες καλλιέργειες και του 20% για τις σταυροειδώς γονιμοποιούμενες καλλιέργειες

(Το άρθρο 2 των οδηγιών 66/401/ΕΟΚ, 66/402/ΕΟΚ και 69/208/ΕΟΚ τροποποιείται αναλόγως.)

(Τροπολογία 3)

ΑΡΘΡΟ 1, ΠΑΡΑΓΡΑΦΟΣ 2

Άρθρο 2, παράγραφος 3, στοιχείο iv)α (νέο) (οδηγία 66/400/ΕΟΚ)

>Αρχικό κείμενο>

>Κείμενο μετά την ψηφοφορία στο ΕΚ>

ivα) η υπηρεσία πιστοποίησης των σπόρων προς σπορά αφαιρεί αμέσως τις άδειες από επίσημα ανεγνωρισμένους επιθεωρητές εάν ευρεθούν ένοχοι σκόπιμης ή εξ αμελείας παράβασης των κανόνων που ισχύουν για τις υπό επίσημη επίβλεψη εξετάσεις. Η πιστοποίηση εξετασθέντων σπόρων καθίσταται αμέσως άκυρη σε περίπτωση διαπίστωσης παραβάσεων. Για τέτοιες απόπειρες απάτης επιβάλλονται επίσης πρόστιμα, σύμφωνα με τη διαδικασία που ορίζεται στο άρθρο 21.

(Το άρθρο 2 των οδηγιών 66/401/ΕΟΚ, 66/402/ΕΟΚ και 69/208/ΕΟΚ τροποποιείται αναλόγως.)

(Τροπολογία 4)

ΑΡΘΡΟ 8α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 8α

Η Επιτροπή υποβάλλει εντός πέντε ετών το αργότερο λεπτομερή αξιολόγηση των απλοποιήσεων των διαδικασιών πιστοποίησης που έχει επιφέρει η παρούσα οδηγία. Κατά την αξιολόγηση αυτή εξετάζονται ιδιαιτέρως οι πιθανές συνέπειες για την ποιότητα των σπόρων.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά την τροποποίηση των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 69/208/ΕΟΚ, 70/457/ΕΟΚ, 70/458/ΕΟΚ περί εμπορίας σπόρων τεύτλων προς σπορά, σπόρων προς σπορά κτηνοτροφικών φυτών, σπόρων δημητριακών προς σπορά, σπόρων γεωμήλων προς φύτευση, σπόρων προς σπορά ελαιούχων και κλωστικών φυτών και σπόρων προς σπορά κηπευτικών και περί του κοινού καταλόγου ποικιλιών καλλιεργουμένων φυτικών ειδών [COM(97)0403 - C4-0459/97 - 97/0217(CNS)](Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0403 - 97/0217(CNS)) ((ΕΕ C 289 της 24.9.97, σελ.6.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0459/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Γεωργίας και Ανάπτυξης της Υπαίθρου (A4-0128/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.